མཇུག་བྱང་སྨོན་ཚིག།
《རྒྱལ་མཁན་ཆེན་སྐལ་བཟང་གྲགས་པ་རྒྱ་མཚོའི་གསུང་འབུམ་》ལེགས་སྒྲིག་དང་དཔེ་སྐྲུན་བྱས་
པ་ནི། རང་རེའི་ལས་ཁུངས་ཀྱི་“རྒྱལ་མཁན་སྤྲུལ་སྐུ་ཕྲེང་རིམ་བྱོན་གྱི་གསུང་རྩོམ་ལེགས་སྒྲིག་བྱེད་
པའི་ལས་གཞིའི་”རྣམ་གྲངས་ཁག་གཉིས་པ་ཡིན་པས། འདིའི་ཐོག་མའི་ཇུས་འགོ་ནི་རྫོང་རྨ་ཆུའི་ཚ་
གན་བེ་ཤིང་དགོན་དགའ་ལྡན་རབ་རྒྱས་གླིང་གི་གཞུང་འཛིན་པ་དགེ་སློང་བཀྲ་ཤིས་རྒྱ་མཚོ་མཆོག་
གིས་དད་པའི་སྒོ་ནས་ཉེ་བར་བསླངས་ཤིང་། དེ་གའི་སྲིད་འཛིན་ལས་གཉེར་གྱི་གཞུང་ཞབས་པ་
ལྷག་བསམ་ཅན་སྒྲོལ་དཀར་སྐྱབས་ཀྱིས་ལས་གཞིར་སྤེལ་བར་སྤྲོ་བའི་ངང་ནས་བསྔགས་བརྗོད་ཀྱིས་
རྟིང་སྐུལ་བྱས་པ་དང་། ཁུལ་ཀན་ལྷོའི་སློབ་གསོ་ཚན་རིག་ཞིབ་འཇུག་ཁང་གི་དགེ་རྒན་ཆེན་མོ་
བཀྲ་ཤིས་ཚེ་རིང་གིས་འབྲེལ་ལམ་བཙུགས་པའི་སྒོ་ནས་མཚམས་སྦྱོར་བྱས་ལ། ཀན་སུའུ་མི་རིགས་
དགེ་འོས་སློབ་གྲྭ་ཆེན་མོའི་ཨ་མདོའི་བོད་ཀྱི་རིག་གནས་ཞིབ་འཇུག་ཁང་གི་འགན་འཛིན་པ་སངས་
རྒྱས་མཁར་གྱིས་སྒྲུབ་འགན་དང་ལེན་སོགས་བྱས་ཏེ། ལས་གཞིའི་རྣམ་གྲངས་ཁག་དང་བོ་《རྒྱལ་
མཁན་ཆེན་གྲགས་པ་རྒྱལ་མཚན་གྱི་གསུང་འབུམ་》དཔེ་སྐྲུན་ལེགས་འགྲུབ་བྱུང་བའི་རྨང་གཞིའི་
ཐོག། སྐུ་ཕྲེང་བཞི་བའི་གསུང་འབུམ་ལེགས་སྒྲིག་བྱས་ཏེ་དཔེ་སྐྲུན་བྱེད་པའི་ལས་གཞི་ཁག་གཉིས་
པ་ཉེ་བར་སྒྲུབ་པ་ཡིན་པས། ཐོག་མར་༢༠༡༥ལོའི་ཟླ་༥པའི་ནང་འབྲེལ་ལམ་བཙུགས་ཏེ་པེ་ཅིན་
མི་རིགས་ཕོ་བྲང་གི་དཔེ་མཛོད་ནས་མ་ཡིག་ངོ་དཔར་བརྒྱབ་ཏེ་འདྲ་བཅད་པ་དང༌། དེ་ནས་ཟླ་
༨པའི་དབྱར་གནངས་སྐབས་ནས་བཟུང་སྟེ་རྩོམ་ཡིག་རྩིས་འཁོར་ལ་
་ལ་གཏག་ཅིང་ནང་འཇུག་བྱས་པ་
སོགས་ཀྱིས་ལས་གཞི་དངོས་སུ་ལག་བསྟར་བྱེད་འགོ་བརྩམས། ལས་སྒྲུབ་ཀྱི་གོ་རིམ་ནང་ཐུན་མོང་གི་
འབད་བརྩོན་དང་བླ་མའི་བྱིན་རླབས་ལ་བརྟེན་ནས་བླ་བྲང་དགོན་པའི་དཔེ་མཛོད་ཆེན་མོ་ནས་ཀྱང་
ཡིག་ཆ་བཙལ་ཏེ། དཀར་ཆག་རྙེད་པ་གཞིར་བཞག་གི་ཐོག་སྔ་མའི་ནང་ཡིག་ཆ་ཆད་པ་ལ་ཁ་སྐོང་
བརྒྱབ་པ་དང་། པར་ངོས་མི་གསལ་བའི་རིགས་ལ་ཕན་ཚུན་ཞིབ་སྡུར་བྱས་ནས་བརྡར་ཤ་བཅད་པ་
713.

༄༅།། རྒྱལ་མཁན་ཆེན་སྐལ་བཟང་གྲགས་པ་རྒྱ་མཚོའི་གསུང་
་བཞུགས་སོ།།
དང༌། ཤོག་ལྡེབས་ཆད་པའི་རིགས་ལ་ཁ་བསབ་བརྒྱབ་ནས་འཐུས་ཚང་དུ་བཏང་བ་སོགས་ཀྱི་ལས་
རིམ་ནང༌། དུས་ཚོད་རིང་བོ་ཞིག་སོང་ཡོད་ནའང་དཀའ་ཚེགས་ཆེན་པོ་མ་བྱུང་བར་མ་ཡིག་གློག་
ཀླད་ནང་བཅུག་ཚར་པ་དང་གཏག་ཡིག་ལ་ཞུ་དག་རིམ་པར་བྱས་པ། བཟོ་བཅོས་ཁད་ཀྱིས་བརྒྱབ་
ནས་རྩོམ་སྒྲིག་བསྟར་མར་བགྱིད་ཐུབ་པར་བྱུང་བ་མ་ཟད། དོགས་སློང་དང་དཀའ་གནད་གསེད་
འགྲོལ་སོགས་མཐའ་མའི་རྩོམ་ཞུས་ལེགས་གཏན་འཁེལ་བ་བཅས་ཀྱི་ལས་ཀའི་རིམ་པ་ཁྲིགས་ཆགས་སུ་
གཉེར་བའི་གྲུབ་འབྲས་ལ། · རྩོམ་སྒྲིག་གི་འགྲོས་རིམ་མཐའ་དག་ལེགས་འགྲུབ་བྱུང་ནས་ཀན་སུའུ་མི་
རིགས་དཔེ་སྐྲུན་ཁང་ལ་དཔེ་སྐྲུན་གྱི་ཆིངས་ཡིག་འཇོག་ཐུབ་པར་བྱུང་།
ལས་གཞི་འདི་ཉིད་ལེགས་སྒྲུབ་བྱས་པའི་གོ་རིམ་ནང༌། བསམ་པ་དགེ་བའི་སྟོབས་ཀྱིས་དངོས་
ཤུགས་བརྒྱུད་གསུམ་ནས་ཧུར་སྐྱེད་ཀྱིས་མངོན་པར་སྒྲུབ་པ་དང༌། རོགས་རམ་གནང་བ། ཐུགས་
འཁུར་བཞེས་པ། རྒྱབ་སྐྱོར་ཕུལ་བ་སོགས་ཀྱི་མི་བུ་སྒེར་བ་སོ་སོ་དང༌། དཔེ་སྐྲུན་གྲོན་དངུལ་
གྱི་མཐུན་རྐྱེན་སྦྱར་པའི་ཚ་གུན་བེ་ཤིང་དགོན་དགའ་ལྡན་རབ་རྒྱས་གླིང་དང༌། རྨ་ཆུ་རྫོང་ཉིན་
མའི་ཉོ་ཚོང་ཡུལ་སྐོར་ཚད་ཡོད་འགན་འཁྲི་ཀུང་སི། ཀན་སུའུ་མི་རིགས་དགེ་འོས་སློབ་གྲྭ་ཆེན་མོ་
སོགས་ས་གནས་ལ་ཡོད་པའི་དགོན་པ་དང་། སྐུ་ཚ་སྐུ་བདག་གི་མང་ཚོགས། ཐུན་མོང་གི་ཁེ་ལས་
དང་། གཞུང་འཛིན་གྱི་ལས་ཁུངས་རྣམས་བསམ་པ་དགེ་བའི་མཐུས་ཉེ་བར་སྦྲེལ་ཞིང་དད་པའི་
སྟོབས་ཀྱིས་ལེགས་པར་བསྐུལ་ཏེ། སྤྱི་སྒེར་གཉིས་ཀྱི་འབྲེལ་ཐོགས་པ་སོ་སོའི་རྒྱབ་སྐྱོར་དང་ལྷག་
བསམ་ལ་བརྟེན་ནས། རྩོམ་སྒྲིག་གི་ལག་ལེན་དངོས་གཞིའི་གོ་རིམ་ཁྲོད་ཉེར་འཚེའི་བར་ཆད་གཏན་
ནས་མ་བྱུང་བར་ལེགས་འགྲུབ་ཐོན་པ་སོགས་ཀྱིས། སྦྱོར་དངོས་རྗེས་གསུམ་གྱི་ལས་སྒྲུབ་འབྲེལ་བ་དེ་
ལྟར་རྟེན་བཅས་ཀྱིས་རྐང་ཆགས་ཤིང་འབྲེལ་འདྲིས་ཀྱིས་མཛའ་བརྩེའི་གྲོགས་པོར་གྱུར་པའི་ལས་རིམ་
ནང་། སོ་སོའི་འབད་བརྩོན་གྱི་གནས་ཚུལ་དང་སྟོབས་ཤུགས་ཀྱི་འཛད་གྲོན་སོགས་ཅི་བས་མི་འདྲ་
ནའང༌། ལེགས་འགྲུབ་བགྱི་འོས་ཀྱི་ཐུན་མོང་དམིགས་ཡུལ་སྒོ་ཀུན་ནས་འདྲ་བས། འདིར་གོང་སྨྲས་
ཀྱི་ལས་གཞིར་འབྲེལ་བའི་མཚན་འཁོད་གནང་མིན་ཅི་རིགས་ཀྱི་མི་བུ་སྒེར་བ་སོ་སོ་དང་། ཐུན་མོང་
གི་ཁེ་ཕན་ཐོག་ཉེ་བར་ཚུགས་པའི་གཞུང་བྱེད་དོན་གཉེར་གྱི་སྡེ་ཁག་སོ་སོར་སྙིང་ཐག་པ་ནས་ཐུགས་
རྗེ་ཆེ་ཞུའོ། །
མཇུག་ཏུ། གསུང་འཡུམ་འདི་ཉིད་དཔེ་སྐྲུན་གནང་བའི་དགེ་བའི་རྩ་བ་ལ་བརྟེན་
-- 714-

མཇུག་བྱང་སྨོན་ཚིག།
ནས།
༧
རྒྱལ་མཁན་ཆེན་མཆོག་སྤྲུལ་སྐུ་ཕྲེང་དྲུག་པ་རྗེ་བློ་བཟང་མཁས་གྲུབ་རྒྱ་མཚོ་དཔལ་བཟང་
བོའི་ཞལ་སྔ་ནས་ཀྱིས་གཙོས། ༧ རྩེ་དབུས་གཅོད་པ་རྗེ་བློ་བཟང་ཡེ་ཤེས་རྒྱ་མཚོ་དཔལ་བཟང་
བོ་མཆོག་གི་སྡེ་དང་། ༧ རྩེ་དབུས་ཚེ་མཚམས་པའི་ཡང་སྤྲུལ་ཉི་མ་གཞོན་ནུ་རྗེ་བློ་བཟང་བསམ་
གཏན་རྒྱ་མཚོ་དཔལ་བཟང་བོ་སོགས་སྐྱེས་ཆེན་དམ་རྣམས་ཀྱི་སྐུ་ཚེ་རྒྱལ་མཚན་བསྐལ་བརྒྱར་བརྟན་
ཅིང༌། མཛད་པ་འཕྲིན་ལས་ཀྱི་དཔལ་ཡོན་སྒོ་ཀུན་ནས་ཕྱོགས་ཐམས་ཅད་དུ་རྒྱས་ལ། ལེགས་
བཤད་གསུང་གི་དབྱངས་སྙན་རྟག་ཏུ་སྒྲོགས་པ་དང་ལྷན་དུ། ལྷག་བསམ་དཀར་བོའི་ཐུགས་བཞེད་
ལྷུན་གྱིས་འགྲུབ་པ་སོགས་བཀྲ་ཤིས་པའི་སྨོན་ལམ་གྱིས་མཚམས་སྦྱར་ཏེ། སྐུ་འཕྲེང་རིམ་བྱོན་གྱི་
གདུལ་བྱར་ཆགས་པའི་དད་ལྡན་སེར་སྐྱ་མང་ཚོགས་ནང་མཐུན་པས་བཀྲ་ཤིས་པ་དང་། བར་བཟང་
བས་དོན་འགྲུབ་པ། ཕྱི་འགྲིག་པས་འཚེ་བ་མེད་པ་སོགས་ཀྱི་དགེ་བའི་ཡོན་ཏན་རྣམ་པར་རྒྱས་
ཤིང་། སྐྱིད་པའི་དཔལ་ཡོན་མངོན་པར་བཞད་ལ། བསམ་པ་དགེ་བ་དང་སྦྱོར་བ་འཇམ་པའི་སྒོ་
ནས་བདེ་སྐྱིད་ཀྱི་དཔལ་ལ་རྟག་ཏུ་ལོངས་སྤྱོད་ཐུབ་པར་གྱུར་ཅིག། ཁྱད་པར་དུ་བོད་ཀྱི་རིག་གནས་
པ་དད་གུས་དུང་གསུམ་ཡོད་པའི་ཀློག་པ་བོ་དང་རྩོམ་པ་བོ་དང་ཞིབ་འཇུག་པ།. རིག་གནས་ཀྱི་
ལས་དོན་གཉེར་བའི་དགེ་རྒན་དང་སློབ་མའི་ཚོགས། ཚེ་འཛིན་གསོ་རིག་གིས་འགྲོ་དོན་གཉེར་བའི་..
·སྨན་པའི་སྡེ། འཛིན་སྐྱོང་ལས་སྒྲུབ་ཀྱིས་མང་ཚོགས་སྐྱོང་བའི་གཞུང་ཞབས་སྣེ་མོ་བ་སོགས་ཀྱིས་
གཙོས། འཛམ་གླིང་གི་ཁྱོན་ལ་གནས་པའི་དྲན་དབང་བོད་ཀྱི་ཤེས་རིག་སྨྲ་བ་གང་ཡིན་པ་དེ་རྣམས་
ཀྱི་སྐུ་ཁམས་བདེ་ཞིང་། མཛད་འཕྲིན་རྒྱས་ལ། བསམ་དོན་ལྷུན་གྱིས་འགྲུབ་པའི་བཀྲ་ཤིས་བདེ་
ལེགས་ཞུ་ཞུ།
ཞེས་《རྒྱལ་མཁན་ཆེན་སྐུ་ཕྲེང་རིམ་བྱོན་གྱི་གསུང་འབུམ་》རྩོམ་སྒྲིག་ཚོགས་པས་
སྤྱི་ལོ་ ༢༠༡༧ ལོའི་ཟླ་ ༦ པའི་ཡར་ཚེས་ ༨ ཉིན་བྲིས་པ་དགེའོ།།
715